दूसरा स्थिर लग्न सिंह है। दिल्ली के आसपास के शहरों में सिंह लग्न लगभग 12:08 AM (जो अंग्रेजी गणना के नियमानुसार 14 नवम्बर हो जाएगा) से सायं 2:25 AM तक रहेगी। इसमें अमृत और चर नामक चौघडियां भी समाहित हैं। इस समय में भी लक्ष्मीपूजन किया जा सकता है। इस समय लग्नेश सूर्य, व्ययेश चन्द्रमा, षष्ठेश तथा सप्तमेश शनि तीसरे भाव में स्थित हैं। लाभेश और धनेश होकर बुध चौथे भाव में स्थित है और गुरू ग्रह से दृष्ट है। भाग्येश और चतुर्थेश मंगल पंचम भाव में स्थित है। पंचमेश और अष्टमेश गुरु दशवें भाव में स्थित है। इस तरह देखा जाय तो इस लग्न में सभी ग्रहों की स्थितियां अनुकूल हैं और यह एक उत्तम मुहूर्त है। अत: सिंह लग्न में लक्ष्मी, गणेश, कुबेर व इन्द्रादि का पूजन अर्चन करना एवं खाता (बसना या बही) पूजन आदि शुभ रहेगा।